Rossiyada koronavirusga chalinganlar soni 200 mingdan oshdi

Rossiya hukumatining yakshanba kuni bergan ma`lumotlariga ko`ra, mamlakatda o`tgan bir sutka ichida 11 012 kishiga koronavirus tashxisi qo`yilgan. Bu bilan Rossiyada virus bilan kasallanganlarning umumiy soni 209 688 kishiga etgan, deyiladi tarjumon.uz bergan xabarda.
Shanba kuni Rossiyada COVID-19 ga chalingan 88 kishi vafot etgan. Ayni paytda koronavirus qurbonlari 1915 nafarni tashkil qilmoqda.
Bu hafta Rossiyada koronavirus avj oldi va bir necha kundan beri virusni yuqtirib olganlarning kunlik soni 10 mingdan yuqori bo`lmoqda. Bu mamlakat ayni paytda kasallanganlar soni bo`yicha dunyoda beshinchi o`rinda turibdi.